
Proiectul eTwinning: LET'S DO IT TOGETHER        
Scopul principal al proiectului este sa ajute elevii să își dezvolte abilitățile lingvistice, de comunicare și abilitățile de a lucra în echipă. De asemenea dorim să îi ajutăm pe elevii noștri să își crească stima de sine și să se exprime mai ușor; elevii să învețe în timp ce se distrează, lucrând în echipă și folosind limba engleză în mod activ. 
Sunt implicate 15 școli și 18 profesori și peste 100 elevi din următoarele țări : Turcia, Portugalia, Tunisia, Grecia, Polonia, Iordania, Cehia. Din cadrul Liceului Tehnologic de Industrie Alimentară Fetești sunt implicați 16 elevi din clasele a IX-a și a X-a coordonați de prof. Chelbea Cristina și prof. Iordache Ecaterina. 
Proiectul se desfășoară pe o perioadă de 3 luni.
În prima lună elevii vor găti mâncăruri tradiționale și vor cunoaște astfel mâncăruri tradiționale din fiecare țară implicată
În a doua lună elevii vor face diferite activități de lucru manual pentru a-și dezvolta abilitățile practice, gândirea creativă în timp ce își dezvoltă și abilitățile lingvistice.
În a treia lună elevii vor prezenta celorlalți elevi din alte țări jocuri tradiționale, primite de la generațiile anterioare, dezvoltându-și astfel abilitățile lingvistice și jocul în echipă.

